બેન્કવાળાએ જરા વિચાર્યું. પછી કહે, ‘‘સારું તો એ કહો કે આ સિઝનમાં તમારે કેટલાં લગ્ન એટેન્ડ કરવાનાં છે ? અને તમને આમંત્રણ આપનારી પાર્ટી કેવી છે ? આઇ મિન, પપૈયાંના રસમાં કેરીનું એસેન્સ ભેળવીને કેરીનો રસ પીવડાવી દે એવી કે પછી અસ્સલ હાફૂસનો રસ ખવડાવે તેવી ? કંકોતરીમાં સાદું કાર્ડ આવ્યું છે કે પછી ભેગી ડ્રાયફ્રૂટની પોટલી પણ છે. તમે જવાબ આપો તો એના આધારે અમે સ્પેશ્યલ ચાંલ્લા લોન આપી શકીએ. ’’